Komission asetus (EY) N:o 1402/2003, annettu 1 päivänä elokuuta 2003, viininviljelyalojen tilastollisia perustutkimuksia koskevasta taulukko-ohjelmasta ja määritelmistä



Virallinen lehti nro L 199 , 07/08/2003 s. 0004 - 0011



Komission asetus (EY) N:o 1402/2003, annettu 1 päivänä elokuuta 2003, viininviljelyalojen tilastollisia perustutkimuksia koskevasta taulukko-ohjelmasta ja määritelmistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viininviljelyaloja koskevien tilastotietojen keruusta 5 päivänä helmikuuta 1979 annetun neuvoston asetuksen (ETY) N:o 357/79(1), sellaisena kuin se on viimeksi muutettuna asetuksella (EY) N:o 2329/98(2), ja erityisesti sen 4 artiklan 2 kohdan, ottaa huomioon viinikaupan yhteisestä järjestämisestä 17 päivänä toukokuuta 1999 annetun neuvoston asetuksen (EY) N:o 1493/1999(3), sellaisena kuin se on viimeksi muutettuna asetuksella (EY) N:o 2585/2001(4), ja erityisesti sen 73 artiklan, sekä katsoo seuraavaa: (1) Viininviljelyalojen tilastollisia perustutkimuksia koskevasta taulukko-ohjelmasta ja määritelmistä sekä asetusten N:o 143 ja N:o 26/64/ETY kumoamisesta 17 päivänä toukokuuta 1979 annettua komission asetusta (ETY) N:o 991/79(5) on muutettu huomattavilta osilta(6). Sen vuoksi olisi selkeyden ja järkeistämisen takia kodifioitava mainittu asetus. (2) Asetuksen (ETY) N:o 357/79 mukaisesti jäsenvaltioiden on ilmoitettava perustutkimusten tulokset kyseisen asetuksen 8 artiklassa säädettyä menettelyä noudattaen laaditun taulukko-ohjelman mukaisesti. (3) Näissä taulukoissa esiintyvien tietojen verrattavuuden takaamiseksi olisi säädettävä tietyistä perustutkimuksia koskevista määritelmistä. (4) Tässä asetuksessa säädetyt toimenpiteet ovat pysyvän maataloustilastokomitean ja viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Viininviljelyalojen tilastollisia perustutkimuksia koskevan taulukko-ohjelman muoto vahvistetaan liitteessä I. 2 artikla 1. Perustutkimuksia koskevat määritelmät ovat liitteessä II. 2. Koska tilastolliset perustutkimukset koskevat tilannetta viinivuoden lopussa, viininviljelyalaa, joka on istutettu, uudelleen istutettu tai vartettu edellisen viinivuoden aikana, pidetään alle vuoden ikäisenä. 3 artikla Kumotaan asetus (ETY) N:o 991/79. Viittauksia kumottuun asetukseen pidetään viittauksina tähän asetukseen liitteessä IV olevan vastaavuustaulukon mukaisesti. 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä elokuuta 2003. Komission puolesta Pedro Solbes Mira Komission jäsen (1) EYVL L 54, 5.3.1979, s. 124. (2) EYVL L 291, 30.10.1998, s. 2. (3) EYVL L 179, 14.7.1999, s. 1. (4) EYVL L 345, 29.12.2001, s. 10. (5) EYVL L 129, 28.5.1979, s. 1. (6) Katso liite III. LIITE I TAULUKKO 1 TILAT, VILJELTY VIININVILJELYALA JA KÄYTÖSSÄ OLEVA MAATALOUSMAA TUOTANTOSUUNNAN JA SUURUUSLUOKAN MUKAAN >PIC FILE= "L_2003199FI.000502.TIF"> >PIC FILE= "L_2003199FI.000601.TIF"> TAULUKKO 2 TILAT, VILJELTY VIININVILJELYALA(1) JA KÄYTÖSSÄ OLEVA MAATALOUSMAA SUURUUSLUOKAN JA KÄYTÖSSÄ OLEVAN MAATALOUSMAAN VIININVILJELYYN KÄYTETYN OSUUDEN (%) MUKAAN 2.1 Kaikki tilat 2.2 Tilat, joilla on ainoastaan tma-laatuviinien tuotantoon tarkoitettuja aloja 2.3 Tilat, joilla on ainoastaan muiden viinien tuotantoon tarkoitettuja aloja 2.4 Tilat, joilla on ainoastaan syötäviksi tarkoitettujen rypälelajikkeiden viljelyaloja 2.5 Tilat, joilla on ainoastaan kuivattaviksi tarkoitettujen rypälelajikkeiden viljelyaloja(2) 2.6 Muut tilat, joilla on viininviljelyaloja(3) >PIC FILE= "L_2003199FI.000602.TIF"> TAULUKKO 3 TILAT JA VIININVALMISTUKSEEN KÄYTETTYJEN RYPÄLELAJIKKEIDEN VILJELYALAT SUURUUSLUOKAN JA VIININVALMISTUKSEEN KÄYTETTÄVIEN RYPÄLELAJIKKEIDEN VILJELYALAN TMA-LAATUVIINIEN TUOTANTOON KÄYTETTÄVÄN OSUUDEN ( %) MUKAAN >PIC FILE= "L_2003199FI.000701.TIF"> TAULUKKO 4 VIININVALMISTUKSEEN KÄYTETTÄVIEN RYPÄLEIDEN VIININVILJELYALA HEHTAAREINA VIINILAJIKKEIDEN JA VIINIKÖYNNÖSTEN IÄN MUKAAN >PIC FILE= "L_2003199FI.000801.TIF"> TAULUKKO 5 VIININVALMISTUKSEEN KÄYTETTÄVIEN RYPÄLEIDEN VIININVILJELYALA HEHTAAREINA TUOTANTOSUUNNAN JA SATOLUOKAN MUKAAN >PIC FILE= "L_2003199FI.000901.TIF"> (1) Taulukoiden 2.1-2.6 osalta ei oteta huomioon viiniköynnöksen kasvullisen lisäysaineiston tuottamiseen tarkoitettua alaa. (2) Vapaaehtoinen kaikille jäsenvaltioille Kreikkaa lukuun ottamatta. (3) "Muut" tarkoittaa tiloja, jotka eivät kuulu 2.2, 2.3, 2.4 ja 2.5 kohdassa mainittuihin tiloihin. LIITE II Tässä asetuksessa tarkoitetaan: a) "tilalla" yhden johdon alaisuudessa toimivaa teknis-taloudellista yksikköä, joka tuottaa maataloustuotteita; b) "käytössä olevalla maatalousmaalla (KMM)" viljelysmaana, pysyvänä laitumena tai niittynä, monivuotisten kasvien viljelyssä ja kotipuutarhana käytettävää aluetta kokonaisuudessaan; c) "viljellyllä viininviljelyalalla" kaikkia niitä aloja, sekä tuotannossa olevia että sellaisia, jotka eivät vielä ole tuotannossa, joille on istutettu viiniköynnöstä, jotka on tarkoitettu viinirypäleiden ja/tai viiniköynnöksen kasvullisen lisäysaineiston tuottamiseen ja joille tehdään säännöllisesti viljelytoimenpiteitä sellaisen tuotteen saamiseksi, jota voidaan pitää kaupan; d) "tma-laatuviinin valmistukseen käytettävien viinirypälelajikkeiden viininviljelyaloilla" aloja, joilla viljellään viininvalmistukseen käytettäviä viinirypälelajikkeita, jotka soveltuvat määritellyillä alueilla tuotettujen (tma) laatuviinien tuottamiseen ja jotka vastaavat asetuksen (EY) N:o 1493/1999 säännöksiä, sen soveltamiseksi annettuja säännöksiä sekä asetuksen nojalla annettuja kansallisia säännöksiä; e) "muiden viinien valmistukseen käytettävien viinirypälelajikkeiden viininviljelyaloilla" aloja, joilla viljellään viininvalmistukseen käytettäviä viinirypälelajikkeita, jotka on tarkoitettu muiden viinien kuin tma-laatuviinien tuottamiseen; f) "viinivuodella" 1 päivänä elokuuta alkavaa ja 31 päivänä heinäkuuta päättyvää viinivuotta; g) "viiniköynnöksen kasvullisella lisäysaineistolla, taimitarhoilla, perusrunkojen emoviiniköynnöksillä" sitä kuin ne on määritelty viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetussa direktiivissä 68/193/ETY(1); h) "viininvalmistukseen käytettävillä rypälelajikkeilla; syötäviksi tarkoitetuilla rypälelajikkeilla" sitä kuin ne määritellään asetuksessa (EY) N:o 1493/1999. (1) EYVL L 93, 17.4.1968, s. 15. LIITE III KUMOTTU ASETUS JA SEN MUUTOKSET >TAULUKON PAIKKA> LIITE IV VASTAAVUUSTAULUKKO >TAULUKON PAIKKA>